ยูอิ (นักร้อง)

ยูอิ  หรือชื่อจริง ยูอิ โยชิโอกะ เป็นนักร้องหญิงชาวญี่ปุ่น  เกิดเมื่อวันที่ 26 มีนาคม พ.ศ. 2530 ที่เมืองฟูกูโอกะ  ประเทศญี่ปุ่น  เธอเป็นนักร้องในสังกัดโซนี่มิวสิคประเทศญี่ปุ่น
==ประวัติ==
===เริ่มต้นอาชีพ===
ยูอิเริ่มแต่งกลอนตอนอายุ 9 ปี  จนเมื่อเธออายุ 16 ปี  เธอได้เข้าเรียนดนตรี  การแต่งเพลง  และเล่นกีตาร์ที่โรงเรียนสอนดนตรีในเมืองฟูกูโอกะจากการชักชวนโดยแม่ของเธอ จนกระทั่งเริ่มชำนาญ  จึงได้ออกเดินทางเล่นดนตรีตามสถานที่ต่าง ๆ ไม่ว่าจะเป็นชายหาดในเมืองชิงกุ  หรือกลางทุ่งนาในเมืองคามิโนฟุ  แม้ว่าเธอจะรู้สึกอึดอัดเวลาพูดคุยกับคนแปลกหน้า  แต่เธอก็มีความสุขที่ได้เล่นกีตาร์และร้องเพลงท่ามกลางผู้คนในเมืองเท็นจิงในจังหวัดฟูกูโอกะ
เธอได้เข้าสู่วงการเพลงโดยไปเข้ารับการออดิชั่นกับค่ายโซนี่มิวสิคประเทศญี่ปุ่น เมื่อเดือนมีนาคม ปี 2004  ซึ่งปกติผู้มาออดิชั่นจะได้ร้องแค่สองเพลง  แต่เธอกลับได้ร้องถีงสามเพลง  และเป็นผู้ชนะในการออดิชั่นครั้งนั้น  โดยได้เซ็นสัญญาเป็นนักร้องภายใต้สังกัดโซนี่มิวสิคประเทศญี่ปุ่น  โดยเธอได้ออกซิงเกิลแรกคือ "It's Happy Line" ซึ่งเป็นซิงเกิลในแนวอินดี้เพลงแรกของเธอ  และมีเพลงรองอย่าง "I Know"
หลังจากเธอได้ออกเดินทางจากจังหวัดฟูกูโอกะซึ่งเป็นบ้านเกิดของเธอ  ยูอิได้แต่งเพลง "Feel My Soul" ซึ่งเป็นซิงเกิลเปิดตัวของเธอครั้งแรก  และซิงเกิลแรกของเธอยังถูกนำไปใช้ประกอบละครในช่วงไพรม์ไทม์ของฟูจิทีวีอีกด้วย
===ยุค From Me to You===
วันที่ 23 กุมภาพันธ์ ปี พ.ศ. 2548 ซิงเกิล "Feel My Soul" เธอได้วางขายเป็นครั้งแรกโดยสามารถเปิดตัวที่อันดับที่ 8 ของออริกอนชาร์ต  โดยมียอดขายมากกว่า 1 แสนแผ่น แต่สามซิงเกิลถัดมาของเธอไม่ว่าจะเป็น "Tomorrow's Way", "LIFE" และ "Tokyo" กลับทำยอดขายได้ไม่ดีนัก  ซึ่งเพลง "LIFE" ได้เป็นเพลงประกอบการ์ตูนเรื่องเทพมรณะด้วย
ในปี 2006 อัลบั้มแรก "ฟรอม มี ทู ยู" (From Me To You) ได้วางขายและทำยอดขายรวมกว่า 245,000 แผ่น
===ยุค Can't Buy My Love===
ยูอิ ได้เริ่มต้นการแสดงการภาพยนตร์เรื่องแรกของเธอ "24 ชั่วโมงขอรักเธอทุกวัน" (Taiyou no uta) โดยมีเพลง Good-bye Days เป็นเพลงประกอบภาพยนตร์  และซิงเกิล "Good-bye Days" เป็นซิงเกิลแรกที่ทำยอดขายได้มากกว่า 2 แสนแผ่น  โดยเปิดตัววันแรกที่อันดับ 1 ออริกอนชาร์ต  ส่งผลให้ซิงเกิลถัดมาอย่าง "I Remember You" เปิดตัวแรกวันที่อันดับ 1 เช่นกัน
ปี 2007 เริ่มต้นปีด้วยการออกซิงเกิล "Rolling Star" ซึ่งเป็นเพลงเปิดเพลงที่ 5 ของการ์ตูนเรื่องเทพมรณะ ซึ่งมีความคล้ายคลึงกับซิงเกิล "LIFE" ที่เป็นเพลงปิดที่ 5 ของการ์ตูนเรื่องเทพมรณะเช่นเดียวกัน  วันที่ 4 เมษายน ปี พ.ศ. 2550 อัลบั้มที่ 2 ที่ชื่อว่า "ค้านท์ บาย มาย เลิฟ" (Can't Buy My Love) ได้เปิดตัวที่อันดับ 1 ออริกอนชาร์ตถึง 2 สัปดาห์ซ้อน  และมียอดขายรวม 682,585 แผ่น
===ยุค I Loved Yesterday===
ต่อมาในเดือนมิถุนายนได้ออกซิงเกิล "My Generation / Understand" โดยเป็นซิงเกิลแรกของเธอเปิดตัวที่อันดับ 1 ออริกอนชาร์ตได้สำเร็จ  ต่อมาซิงเกิลที่ 10 ของเธอ "LOVE & TRUTH" ก็เปิดตัวที่ 1 ออกริกอนชาร์ตอีกเช่นกัน  ซึ่งเพลง LOVE & TRUTH เป็นเพลงประกอบภาพยนตร์เรื่อง Closed Note ที่นำแสดงโดย เอริกะ ซาวาจิริ
ปี 2008 เริ่มต้นปีกับซิงเกิล "Namidairo" ที่เป็นเพลงประกอบละครทีวีเรื่อง "4 Shimai Tantei Dan" โดยเปิดตัวอันดับที่ 3 ออกริกอนชาร์ต
==ผลงาน==
===ซิงเกิล===
Indie Single "It's Happy Line"
1st Single "Feel My Soul"
2nd Single "Tomorrow's Way"
3rd Single "LIFE" (Bleach ending5)
4th Single "Tokyo"
5th Single "Good-Bye Days"
6th Single "I Remember You"
7th Single "Rolling Star"(Bleach openning5)
8th Single "CHE.R.RY"
9th Single "My Generation / Undersatand"
10th Single "Love & Truth"
11th Single "Namidairo"
12th Single "SUMMER SONG"
13th Single "Again"(Fullmetal Alchemist Brotherhood openning 1)
14th Single "It's all too much/Never say die"
15th Single "Gloria"
16th Single "to Mother"
17th Single "Rain"
18th Single "It's My Life - Your Heaven"
===อัลบั้ม===
1st Album "From Me To You"
2nd Album "Can't Buy My Love"
3rd Album "I Loved Yesterday"
4rd Album "My Short Stories"
5th Album "Holiday in the sun"
6th Album " HOW CRAZY YOUR LOVE"
===ภาพยนตร์===
Midnight Sun (Taiyou no Uta) [A Song to the Sun] (24 ชั่วโมงขอรักเธอทุกวัน)
==แหล่งข้อมูลอื่น==
เว็บไซต์อย่างเป็นทางการ
YUI Thailand Fanclub 
Yui Station 
YUI Lover Official Fanclub 
นักร้องญี่ปุ่น
บุคคลจากฟูกูโอกะ